stanford-oval/wikipedia huggingface dataset:
מורן אהרוני
קריירה מוזיקלית > לאחר האלבום הראשון

בשנת 2019, השתתפה בתוכנית "הכוכב הבא לאירוויזיון", והודחה בשלב חצי הגמר. באחד מן הפרקים זכתה לתשבחות רבות כאשר ביצעה את השיר "Stone Cold" של דמי לובאטו בין היתר אמר השופט אסף אמדורסקי: "כשאהיה גדול אני רוצה לשיר כמוך". בפרק לפני גמר העונה זכתה אהרוני בשידור חי בפרס מהפקת חברת ההפקות "טדי הפקות", בהפקת סינגל וקליפ מטעם החברה עצמה. ב-7 במאי 2020 יצא הסינגל, "לבד באיטליה". ב-28 בפברואר 2021 הוציאה את הסינגל "ממה את פוחדת" עם עילי בוטנר. ב-4 באפריל 2022 הוציאה את הסינגל "אהבה אסורה" עם עמיחי הלל. ב-23 ביולי 2023 הוציאה את הסינגל "רציתי קצת יותר".
מנובמבר 2024 השתתפה בעונה ה-11 של תוכנית המציאות "הכוכב הבא" במטרה לייצג את ישראל באירוויזיון 2025, יחד עם להקת רד בנד וסיימו במקום השלישי.
חיים אישיים

לאהרוני נולדה ילדה. גרה במושב סתריה.
דיסקוגרפיה > אלבומי אולפן

2013: "מורן אהרוני"
דיסקוגרפיה > סינגלים

1997: "אם רק תגידי" (עם אורי פיינמן)
2004: ״פינוקיו״ (עם שורטי)
2018: "נעימת הנשמה" (עם עמיר בניון)
2020: "לבד באיטליה"
2021: "ממה את פוחדת" (עם עילי בוטנר)
2022: "אהבה אסורה" (עם עמיחי הלל)
2023: "רציתי קצת יותר"
הערות שוליים

↑  הכוכב הבא לאירוויזיון, ‏מורן אהרוני, באתר ‏מאקו‏, 30 בדצמבר 2019
↑  ערן סויסה, באולפן עם אהרוני, באתר nrg‏, 7 בדצמבר 2009
↑  אסף נבו, ‏מורן אהרוני מוציאה אלבום בכורה, באתר ‏מאקו‏, 6 בינואר 2013
↑  מורן אהרוני - תאמיני בעצמך (הקליפ הרשמי), נבדק ב-2020-01-24
↑  שיר חדש של בניון ואהרוני לעידוד גמילה מסמים, באתר ynet, 6 ביולי 2011
↑  הכוכב הבא לאירוויזיון 2020 - פרק 35 | לצפייה ישירה | makoTV, באתר mako
↑  מורן אהרוני – “Always Remember Us This Way” - mako, נבדק ב-2020-01-24
↑  דניאל שירין, "הכוכב הבא": שופטים, תפסיקו להגזים, באתר ישראל היום, 21 בינואר 2020
↑  הכוכב הבא לאירוויזיון, ‏מורן אהרוני זכתה בסינגל וקליפ מתנה, באתר ‏מאקו‏, 3 בפברואר 2020
↑   מורן אהרוני - לבד באיטליה (קליפ רשמי), סרטון  באתר יוטיוב (אורך: 3:22)
| כוכב נולד (2003–2012) |
| --- | --- | --- |
| מנחה | צביקה הדר |  |
| זוכים | נינט טייב • הראל מויאל • יהודה סעדו • ג'קו אייזנברג • בועז מעודה • ישראל בר-און • רוני דלומי • דיאנה גולבי • חגית יאסו • אור טרגן |  |
| מעפילי גמר אחרים | שירי מימון • שי גבסו • הראל סקעת • עדי כהן • מאיה רוטמן • מארינה מקסימיליאן בלומין • לי בירן • מיי פיינגולד • עידן עמדי • דוד לביא • אוהד שרגאי • איטן גרינברג |  |
| מתמודדים בולטים נוספים | כברה קסאי • אלון ליטבק • לירון לב • מיקה שדה • שירלי לילו • ליטל גבאי • מיכל רשף • הדר עוזרי • אסף אברבוך • ניצן קייקוב • אבי מאיר וענונו • עמרי רוטברד • מיכאל עינב • רועי ארז • נעמה שטרית • לבנת בן-חמו • עמיר חדד • מורן אהרוני • קנדוג • ענת אסתר חיטמן • דנה ליקוורניק • דניאל בן-חיים • חן אהרוני • מרים טוקאן • עדי אולמנסקי • אתי ביטון • איה זהבי פייגלין • לירן דנינו • עומר אדם • חובי סטאר • מורן מזוז • אדיר גץ • אבי בן אבו • אדר גולד • רוני גינוסר • נעמה כהן • תמר יהלומי |  |
| ערכים קשורים | טדי יזמות והפקות (חברת הפקה) |  |
| תוכנית אם, תוכניות בת ותוכנית המשך | לא נפסיק לשיר • נולד לרקוד • לא נפסיק לרקוד • בית ספר למוסיקה • הכוכב הבא |  |
| שופטים | צדי צרפתי • ריקי גל • פבלו רוזנברג • מרגלית צנעני • גל אוחובסקי • דנה אינטרנשיונל • מירי מסיקה • צביקה פיק • גידי גוב • יאיר ניצני • משה פרץ |  |
אלי גולדינג

| --- | --- |

גולדינג, 2017
 לידה:  30 בדצמבר 1986 (בת 38) אנגליה הרפורד, אנגליה, הממלכה המאוחדת 
 שם לידה:  Elena Jane Goulding 
 מוקד פעילות:  הממלכה המאוחדת 
 תקופת הפעילות:  מ-2009 
 מקום לימודים:  אוניברסיטת קנט, Lady Hawkins' School, Hereford Sixth Form College 
 עיסוק:  זמרת-יוצרת • פזמונאית • שחקנית
 סוגה:  סינת'-פופ • אלקטרופופ • אינדיטרוניקה • דאנס • אינדי פופ
 סוג קול:  סופרן
 שפה מועדפת:  אנגלית בריטית, אנגלית, צרפתית 
 כלי נגינה:  גיטרה • תופים • פסנתר
 חברת תקליטים:  פולידור • אינטרסקופ • ניאון גולד רקורדס
 בן או בת זוג:  Caspar Jopling (31 באוגוסט 2019–24 בפברואר 2024)  Caspar Jopling (2017–2024) סקרילקס (2012–2012) ג'רמי אירווין (2013–2013) דאגי פוינטר (2014–2016) Greg James (2010–2012) 
 מספר צאצאים:  1 
 www.elliegoulding.com
 פרופיל ב-IMDb
 
אליינה ג'יין "אלי" גולדינג (באנגלית: Elena Jane "Ellie" Goulding; נולדה ב-30 בדצמבר 1986) היא זמרת ופזמונאית אנגלייה.
ביוגרפיה

גולדינג נולדה בהרפורד, הרפורדשייר שבאנגליה, וגדלה בעיירה הקטנה ליאונשל. לה עוד שתי אחיות ואח. אביה, ארתור גולדינג, היה בן למשפחה שעסקה בקברנות, ואמה, טרייסי (לבית קלארק), עבדה בסופרמרקט. בגיל חמש נפרדו הוריה. מאוחר יותר נישאה אמה לנהג משאית. בגיל 9 החלה גולדינג לנגן בקלרינט ובגיל 14 החלה ללמוד גיטרה. בגיל 15 החלה לכתוב שירים.
היא נרשמה לתואר בדרמה ובתיאטרון באוניברסיטת קנט הבריטית ונשארה בו עד שנתה האחרונה. במהלך לימודיה, פגשה את ג'יימי ליליוויט שהפך למנהלה האישי והפגיש אותה עם המפיק Starsmith שהפיק עבורה את אלבום הבכורה.
קריירה > 2009–2011: אלבום בכורה

ביולי 2009 חתמה גולדינג על חוזה עם חברת התקליטים פולידור. שנה לאחר מכן זכתה בתואר "הקול של השנה" בתחרות של רשת BBC ובפרס המבקרים בפרסי המוזיקה הבריטית, ובכך הפכה לשנייה שזוכה בשני הפרסים באותה שנה. גולדינג כתבה שירים לזמרות כמו גבריאלה צ'למי ודיאנה ויקרס שהיו אז בראש מצעדי הלהיטים.
ב-9 בנובמבר 2009 יצא הסינגל הראשון של גולדינג מאלבומה "Under the Sheets". ב-20 בדצמבר יצא מיני אלבום ראשון מאת גולדינג בשם "An Introduction to Ellie Goulding". ב-21 בפברואר 2010 יצא הסינגל השני "Starry Eyed" שהגיע לראשי המצעדים. ב-26 בפברואר, חמישה ימים לאחר צאת הסינגל השני יצא אלבום הבכורה של גולדינג שנקרא "Lights" והגיע למקום הראשון בממלכה המאוחדת עם מכירות של למעלה משמונה מאות אלף בממלכה המאוחדת וזכה למעמד של אלבום פלטינה כפול. ב-16 במאי יצא "Guns and Horses" שהיה הסינגל השלישי מהאלבום. ב-8 באוגוסט יצא הסינגל הרביעי "The Writer". ב-30 באוגוסט הוציאה גולדינג את "Run into the Light", מיני אלבום השני שלה שכלל 7 רצועות, נותן החסות הראשי של האלבום הייתה חברת נייקי. במהלך קיץ 2010 הופיעה גולדינג בפסטיבלי מוזיקה גולים ברחבי אירופה. ב-12 בנובמבר הוציאה גולדינג קאבר לשיר "Your Song" של אלטון ג'ון שהגיע לראש המצעדים בממלכה המאוחדת.
ב-7 במרץ 2011 שיתפה פעולה גולדינג עם טייני טמפה בסינגל "Wonderman". הסינגל השישי והאחרון מהאלבום היה שיר הנושא של האלבום, "Lights", שיצא ב-13 במרץ והיה לשיר הראשון של גולדינג שהגיע למקום הראשון בארצות הברית. במהלך 2011 פרסומה של גולדינג בארצות הברית גדל ושיריה הופיעו בסדרות 90210, קרועים ויומני הערפד. גולדינג הופיעה בטלוויזיה בתוכניתו של ג'ימי קימל וכן בסאטרדיי נייט לייב. גולדינג הופיעה גם בחתונת הנסיך ויליאם וקתרין מידלטון. לאחר מכן שיתפה פעולה עם התקליטן סקרילקס.
קריירה > 2012–2014: Halcyon ו-Halcyon Days

ב-10 ביולי 2012 הוציאה גולדינג את השיר "Hanging On" על מנת לקדם את אלבומה החדש. ב-17 באוגוסט יצא הסינגל הראשון מהאלבום שהיה "Anything Could Happen" והגיע למקום החמישי במצעד הבריטי. אלבומה השני של גולדינג יצא ב-5 באוקטובר ונקרא "Halcyon". האלבום הגיע למקום השני במצעד הבריטי ולמקום התשיעי במצעד האמריקאי. הסינגל השני מהאלבום היה "Figure 8" שיצא ב-13 בדצמבר. הסינגל השלישי מהאלבום יצא ב-30 בינואר 2013 והיה "Explosions". ב-12 באפריל יצא שיתוף פעולה של גולדינג יחד עם הדיג'יי קלווין האריס בשיר "I Need Your Love".
ב-5 ביולי אושר כי האלבום עתיד לצאת בעריכה מחודשת ב-23 באוגוסט בשם: "Halcyon Days" ויכלול עשרה שירים נוספים. הסינגל הראשון שיצא מהעריכה המחודשת היה "Burn". ב-10 בנובמבר יצא הסינגל השני מהעריכה המחודשת שנקרא "How Long Will I Love You?". הסינגל השלישי היה "Goodness Gracious" שיצא ב-21 בפברואר 2014. ב-23 במאי יצא השיר "Beating Heart" המהווה חלק מפסקול הסרט "מפוצלים". ב-20 באוקטובר יצא השיר "Outside" עם הזמר והדיג'יי קלווין האריס.
קריירה > 2015–2017: Delirium

ב-7 בינואר 2015, יצא השיר "Love Me like You Do", שנכלל בפסקול הסרט המדובר "50 גוונים של אפור" שיצא כחודש לאחר מכן. יחד עם הצלחת הסרט כשובר קופות הפך השיר ללהיט גדול. השיר הגיע למקום הראשון במצעד בילבורד הוט 100. בינואר 2016, הוכרז "Love Me Like You Do" כמועמד לפרס גלובוס הזהב בקטגוריית "השיר המקורי הטוב ביותר". נכון לדצמבר 2024, הגיע הקליפ של השיר לכ-2.3 מיליארד צפיות ביוטיוב והגיע למעמד של פלטינה בלמעלה מעשר מדינות שונות.
ב-1 ביוני יצא השיר "Powerful" של ההרכב מייג'ור לייזר בו התארחה גולדינג. ב-17 בספטמבר 2015 הוציאה את סינגל הבכורה "On My Mind" מאלבומה החדש. הסינגל הגיע למקום החמישי במצעד הבריטי ולמקום 13 במצעד האמריקאי. ב-6 בנובמבר יצא לאור אלבום האולפן השלישי של הזמרת, "Delirium". האלבום הגיע למעמד של אלבום פלטינה בבריטניה ולמקום השלישי במצעד 200 האלבומים הגדולים של הבילבורד.
ב-9 בינואר 2016 יצא הסינגל השני מהאלבום "Army" והוקדש לחברתה הטובה של גולדינג, האנה. הסינגל השלישי והאחרון מהאלבום היה "Something in the Way You Move" שיצא ב-19 בינואר. הקליפ הרשמי של השיר יצא רק ב-21 ביוני 2017 ובוים על ידי אמיל נאבה. ב-19 באוגוסט 2016 הוציאה גולדינג את שיר הנושא "Still Falling For You" עבור הסרט "Bridget Johns's baby".
ב-28 באפריל 2017 אירח אותה הדי ג'יי קייגו בשיר "First Time" מאלבומו החדש.
קריירה > 2018–הווה: Brightest Blue

ב-2018 שיתפה פעולה עם שון פול בשיר "Bad Love" וכן עם הרכב קלין בנדיט בשיר "Mama". באוקטובר הוציאה את הסינגל "Close To Me".
ב-28 בפברואר 2019 יצא הסינגל השני בשם "Flux". בשנת 2020, הוציאה את השיר "Worry About Me".
ב-7 באוקטובר 2022, הוציאה את הסינגל "All by Myself" בשיתוף עם אלוק וסיגלה.
חיים אישיים

בשנת 2012 יצאה עם המוזיקאי האמריקאי סקרילקס. באותה שנה יצאה גם עם המוזיקאי הסקוטי קלווין האריס. מפברואר 2013 יצאה עם בסיסט להקת מקפליי הבריטית, דאגי פוינטר. ב-7 באוגוסט 2018 התארסה לבן זוגה קספר ג'ופלינג עמו ניהלה זוגיות מ-2016, וב-31 באוגוסט 2019 הם נישאו ביורק מינסטר. גולדינג הוטבלה לנצרות, על מנת להתחתן. ב-29 באפריל 2021 נולד לזוג בן משותף.
גולדינג עוסקת רבות בכושר גופני, בין היתר ריצה ואגרוף. ב-2013 השתתפה בחצי מרתון בחסות חברת Nike שהתקיים בוושינגטון די.סי.
גולדינג פעילה למען איכות הסביבה, ההתחממות הגלובלית, עוני ומחוסרי בית. מדי שנה מקיימת את אירוע הצדקה "Streets of London" בו הופיעה לצד אמנים נוספים במטרה לגייס כסף למחוסרי בית. היא תרמה לאירוע "Children in Need" של BBC המגייס כספים לילדים החיים בעוני וקיפוח. ב-2017 קיבלה פרס מנהיגות גלובלית מידי קרן האומות המאוחדות על פעילותה למען צדק חברתי ואיכות הסביבה וב-2018 הצטרפה לקרן בתור שגרירה של רצון טוב.
גולדינג צמחונית מאז 2012, וב-2018 אף עברה לטבעונות.
דיסקוגרפיה > אלבומי אולפן

2010: Lights
2012: Halcyon
2015: Delirium
2020: Brightest Blue
2022: Higher Than Heaven
דיסקוגרפיה > מהדורות מחודשות

2010: Bright Lights
2013: Halcyon Days
דיסקוגרפיה > מיני-אלבומים

2009: An Introduction to Ellie Goulding
2010: iTunes Festival: London 2010
2010: Run into the Light
2011: Live at Amoeba San Francisco
2012: iTunes Festival: London 2012
2013: iTunes Festival: London 2013
2013: iTunes Session
2014: Halcyon Days: The Remixes
2020: Songbook for Christmas
2021: Brightest Blue - Music For Calm
הופעות > סיבובי הופעות

2010–2011: Ellie Goulding Tour
2012–2014: The Halcyon Days Tour
2017–2016: The Delirium World Tour
2021: Brightest Blue Tour
פרסים ומועמדויות

| שנה | פרס | קטגוריה | פרויקט | תוצאה |
| --- | --- | --- | --- | --- |
| 2010 | פרסי המוזיקה הבריטית | פרס בחירת המבקרים |  | זכייה |
| 2010 | פרסי המוזיקה של MTV אירופה | האמן הטוב ביותר – בריטניה ואירלנד |  | מועמדות |
| 2011 | פרסי המוזיקה הבריטית | זמרת בריטית |  | מועמדות |
| 2011 | פרסי המוזיקה הבריטית | האמן הבריטי הפורץ |  | מועמדות |
| 2012 | פרסי בחירת הנוער | פריצת השנה - אומן/אומנית |  | מועמדות |
| 2013 | פרסי המוזיקה של בילבורד | שיר הסטרימינג המוביל (אודיו) | "Lights" | מועמדות |
| 2013 | פרסי המוזיקה של בילבורד | שיר פופ מוביל | "Lights" | מועמדות |
| 2013 | פרסי הווידאו קליפים של MTV | שיתוף הפעולה של השנה | "I Need Your Love" (עם קלווין האריס) | מועמדות |
| 2013 | פרסי הווידאו קליפים של MTV | שיר הקיץ של השנה | "I Need Your Love" (עם קלווין האריס) | מועמדות |
| 2013 | פרסי המוזיקה של MTV אירופה | האמן הטוב ביותר – בריטניה ואירלנד |  | מועמדות |
| 2024 | פרס גראמי | הקלטת הפופ דאנס הטובה ביותר | "Miracle" (עם קלווין האריס) | מועמדות |
| 2024 | פרסי המוזיקה הבריטית | שיר השנה | "Miracle" (עם קלווין האריס) | מועמדות |
הערות שוליים

↑  Ellie Goulding reveals she got christened so she could wed Caspar Jopling, הרפרס בזאר, 31 במאי 2020.
↑  Ellie Goulding as told to Leah Rodriguez, Ellie Goulding on Running, Veganism, and Her Best Competition, The Cut, January 18, 2020
↑  music, Guardian (2024-03-02). "Brit awards 2024 – full list of winners". The Guardian (באנגלית בריטית). ISSN 0261-3077. נבדק ב-2024-03-10.
| אלי גולדינג |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Lights • Halcyon (Halcyon Days) • Delirium • Brightest Blue • Higher Than Heaven |  |
| מיני-אלבומים | An Introduction to Ellie Goulding • Run into the Light |  |
| סינגלים | "Under the Sheets" • "Starry Eyed" • "Guns and Horses" • "The Writer" • "Your Song" • "Lights" • "Anything Could Happen" • "Figure 8" • "Explosions" • "Burn" • "How Long Will I Love You" • "Goodness Gracious" • "Beating Heart" • "Love Me like You Do" • "On My Mind" • "Army" • "Something in the Way You Move" • "Still Falling for You" • "First Time" • "O Holy Night" • "Vincent" • "Close to Me" • "Flux" • "Sixteen" • "Hate Me" • "River" • "Worry About Me" • "Power" • "Slow Grenade" • "Love I'm Given" • "Easy Lover" • "All by Myself" • "Let It Die" • "Like a Saviour" • "Miracle" • "By The End of The Night" |  |
| השתתפות בסינגלים | "Wonderman" • "I Need Your Love" • "Flashlight" • "Outside" • "Do They Know It's Christmas?" • "Powerful" • "Mama" • "Return to Love" • "Times Like These" • "New Love" |  |
| סינגלים שיווקיים | "Lost and Found" • "Hanging On" |  |
| סיבובי הופעות | The Lights Tour • The Halcyon Days Tour • Delirium World Tour • Brightest Blue Tour |  |
| --- | --- |
בקרת זהויות :  BIBSYS: 15027518  BnF: cb165051935 (data)  GND: 141188642  ICCU: MODV654469  ISNI: 0000 0001 1197 5880  LCCN: no2011002743  MusicBrainz: 33ca19f4-18c8-4411-98df-ac23890ce9f5  NKC: xx0130696  NTA: 327070684  RERO: 02-A024089732  SUDOC: 251451437  VIAF: 162986228   WorldCat (עם VIAF): 162986228 
גולדינג, 2016
האקון ראפן ולדימרסון

האקון ראפן ולדימרסון (באיסלנדית: Hákon Rafn Valdimarsson; נולד ב-13 באוקטובר 2001 ברייקיאוויק שבאיסלנד) הוא כדורגלן איסלנדי, המשחק בעמדת השוער בקבוצת אלפסבורג מליגת העל השוודית ובנבחרת איסלנד.
קריירת מועדונים

ולדימרסון גדל במחלקות הנוער של קו. אר. רייקיאוויק וגרוטה. הוא החל את הקריירה המקצוענית שלו בקבוצה הבוגרת של גרוטה, במדיה ערך 65 הופעות ליגה, חלקן בליגת העל האיסלנדית.
ב-30 באפריל 2021 חתם ולדימרסון באלפסבורג מליגת העל השוודית.
קריירה בינלאומית

ב-12 בינואר 2022 ערך ולדימרסון את הופעת הבכורה שלו בנבחרת איסלנד, בתיקו 1-1 נגד נבחרת אוגנדה במשחק ידידות.
הערות שוליים

↑  Elfsborg krækir í Hákon Rafn באתר Vísir, ‏ 30 באפריל 2021 (באיסלנדית)
RQ-4 גלובל הוק

RQ-4 גלובל הוק (באנגלית: RQ-4 Global Hawk, כונה "טיר-2 פלוס" במהלך פיתוחו) הוא כלי טיס בלתי מאויש (כטב"ם) ארוך טווח לשהייה ארוכה באוויר ממשפחת High Altitude Platforms תוצרת נורת'רופ גראמן (לשעבר ראיין אירונאוטיקל) המשמש את חיל האוויר האמריקני למשימות איסוף מודיעין. הוא דומה בייעודו ובתכנונו ל-U-2 ונבנה כמחליפו.
הגלובל הוק הוא הכטב"ם הראשון שהורשה על ידי מנהל התעופה הפדרלי (FAA) להשתמש בנתיבים אוויריים אזרחיים בארצות הברית ללא דיווח מוקדם.
אבות טיפוס של הגלובל הוק פעלו במלחמת אפגניסטן ובמלחמת עיראק.
ב-24 באפריל 2001 הגלובל הוק טס ללא הפסקה מבסיס חיל האוויר אדוארדס בארצות הברית לבסיס חיל-האוויר המלכותי האוסטרלי אדינבורו באוסטרליה, ובכך היה לכטב"ם הראשון שחצה את האוקיינוס השקט. הטיסה ארכה 22 שעות.
ב-19 ביוני 2019 הפילה איראן גלובל הוק ימי אמריקאי באזור המפרץ הפרסי.
מערכות

הגלובל הוק נושא מטען ייעודי (מטע"ד) מכ"ם מִפְתָּח סינתטי (SAR) המספק הדמאה של פני השטח גם כאשר הם מוסתרים על ידי עננות או עשן, ומסוגל לזהות גם מטרות קרקעיות נעות (GMTI). בנוסף, מצויד הגלובל הוק במטע"ד אלקטרואופטי/אינפרה אדום. שני המטע"דים פותחו על ידי חברת ריית'יאון.
הגלובל הוק יכול לנווט אוטונומית באמצעות מערכת ניווט אינרציאלית (INS) ומערכת הניווט הלווינית GPS. הגלובל הוק משדר את המידע הנאסף לתחנה קרקעית באמצעות תקשורת לווינית.
דגמים

קיימים שני דגמים עיקריים של הגלובל הוק, ה-RQ-4A, שהוא הדגם המקורי, וה-RQ-4B, שהוא דגם גדול יותר, היכול לשאת מטען גדול ב-50%. חיל האוויר האמריקני מתמקד כיום יותר בגרסה החדשה הזו. סקיילד קומפוסיטס ונורת'רופ גרומן מציעים גם גרסה מוקטנת ב-50% של ה-RQ-4A, הידוע כמודל 396, כחלק מתוכנית "האנטר-קילר".
מפעילות

גרמניה שקלה לרכוש גרסה של ה-RQ-4B (המכונה "אירו הוק") המצוידת במערכת לאיסוף מודיעין אותות (סיגינט) מתוצרת חברת EADS להחלפת מטוס האטלנטיק. קנדה היא לקוחה פוטנציאלית נוספת, הבוחנת אפשרות לרכוש את הגלובל הוק למשימות סיור ימי וקרקעי כתחליף לצי מטוסי הסיור CP-140 אורורה או בנוסף להם.
הצי האמריקני הזמין שתי דוגמאות להערכת יכולות סיור ימית. ב-28 במרץ 2006 נמסרה הגרסה הימית של ה-RQ-4A גלובל הוק, הידועה כ-N-1, לצי האמריקני.
ראו גם

איתן (כטב"ם)
לוקהיד U-2
הערות שוליים

↑  חלק מהנתונים בתבנית נלקחו מהערך המקביל באנגלית
מועצה אזורית חוף אשקלון

מועצה אזורית חוף אשקלון היא מועצה אזורית במחוז הדרום הכוללת יישובים שנמצאים בסביבות העיר אשקלון.
בניין המועצה נמצא בבת הדר, משנת 2018 ראש המועצה הוא איתמר רביבו.
גאוגרפיה

מועצה אזורית חוף אשקלון משתרעת על שטח של 168,000 דונם ומונה כ-17,000 תושבים.
בתחומי המועצה נמצאים שמורת הטבע חולות ניצנים, חופי הים ניצנים וזיקים, אתרים היסטוריים ואתרי תיירות. המועצה מקיפה את העיר אשקלון.
שטח המועצה גובל במערב בים התיכון ובאשקלון, בצפון במועצה אזורית באר טוביה, במזרח במועצה אזורית באר טוביה, מועצה אזורית שפיר, מועצה אזורית יואב ומועצה אזורית לכיש ובדרום במועצה אזורית שער הנגב וברצועת עזה. עד לפני אוגוסט 2005 גבלה המועצה בדרומה במועצה אזורית חוף עזה (ביישובי התוחמת הצפונית) אשר כתוצאה מתוכנית ההתנתקות הפסיקה להתקיים מאותו החודש.
כלכלה ותעסוקה

בעבר הייתה החקלאות מקור פרנסה עיקרי. כיום עדיין עוסקים בחקלאות במספר יישובים לצד יזמות, תיירות ומקצועות חופשיים.
המועצה נמצאת בעיצומה של מהפכה תכנונית וביצועית שמטרתה להביא לעצמאות כלכלית. בכלל זה מקדמים אזורי מסחר ותעשייה, מרכזי בילוי ופנאי שיהפכו לאזורי תעסוקה.
בשנים האחרונות[דרוש מקור] התברכה המועצה האזורית חוף אשקלון בצמיחה דמוגרפית ששיעורה 4.8% בשנה. הגידול הוא פועל יוצא של התרחבות היישובים וקליטת תושבים חדשים, בנים חוזרים וקליטתם של מפוני גוש קטיף.
תרבות וחינוך

למועצה האזורית 9 בתי ספר: 3 תיכונים - 'שקמה', 'כפר סילבר' וישיבה תיכונית 'בני יששכר' ו-6 בי"ס יסודיים: 'ניצן', 'חופים', 'מורשה', 'ניצני קטיף', 'באר גנים' ו'שדות סילבר'.
אחוז הזכאים לתעודת בגרות גבוה מהממוצע הארצי ועומד על 80%. אחוז המתגייסים לצה"ל עומד על 93.4%.
בתחום המועצה פועלים גם מרכז קהילתי ובו היצע עשיר של פעולות תרבות, נוער וספורט, מרכז יום לקשיש, מרכז טיפולי לילד ולמשפחה ובית ספר שדה 'שקמים'.
בין השנים 2010–2014 זכתה המועצה ב"פרס ניהול כספי תקין" מטעם משרד האוצר ומשרד הפנים במשך חמש שנים ברציפות.
בשנת 2011 הוכרזה המועצה כ'מועצה ירוקה סביבתית'. במועצה מקדמים פרויקטים של מחזור וקיימות ומפעילים את התוכנית הייחודית 'יערת הדבש' שמטרתה נטיעת שתילים וצמחים עתירי צוף, כדי להחזיר לטבע את שנלקח ממנו.
בשנת 2013 הוענק לחוף אשקלון פרס שרת התרבות והספורט על הישגים מרשימים בתחום זה וכן כוכבי יופי עבור מספר מקוואות ביישובי חוף אשקלון מטעם המועצה לישראל יפה.
בשנת 2014 הוענקו למועצה 5 כוכבי יופי במסגרת תחרות 'קרייה יפה ונקייה' מטעם המועצה לישראל יפה בחסות משרד הפנים ובשיתוף המרכז לשלטון מקומי ומרכז המועצות האזוריות.
בנוסף, אות "אביר איכות השלטון" הוענק לתושבי המועצה האזורית חוף אשקלון בקטגוריית חוסן לאומי בשנת 2014 על ידי התנועה לאיכות השלטון. מנימוקי השופטים: "הפרס מוענק בהוקרה על התנהלותם של תושבי המועצה, עובדי המועצה ונבחרי הציבור העומדים בראשה, אשר ניצבו בחזית הלחימה של מדינת ישראל במהלך מבצע צוק איתן, תחת התקפה קשה הן מהאוויר והן מהיבשה, באחריות, בסולידריות ובערבות הדדית. תושבי המועצה ועובדיה מלמדים אותנו מהם כוח עמידה, רעות וציונות ובמסירותם למדינת ישראל וערכיה הם משמשים מופת לכל אזרחי המדינה".
המועצה האזורית חוף אשקלון הוכרזה כזוכת "פרס החינוך" לשנת תשע"ד (2014).
במועצה פועלות מספר רב של תנועות נוער: השומר הצעיר, בני עקיבא, המוסד ובראשן התנועה החדשה.
יישובי המועצה

| מספר | צורת היישוב | יישוב | שנת הקמה |
| --- | --- | --- | --- |
| 1 | יישוב קהילתי | באר גנים | 2012 |
| 2 | מושב | בית שקמה | 1950 |
| 3 | מושב | ברכיה | 1950 |
| 4 | יישוב קהילתי | בת הדר | 1994 |
| 5 | קיבוץ | גברעם | 1942 |
| 6 | מושב | גיאה | 1949 |
| 7 | מושב | הודיה | 1949 |
| 8 | קיבוץ | זיקים | 1949 |
| 9 | מושב | חלץ | 1950 |
| 10 | קיבוץ | יד מרדכי | 1943 |
| 11 | מושב | כוכב מיכאל | 1950 |
| 12 | כפר נוער | כפר סילבר | 1957 |
| 13 | קיבוץ | כרמיה | 1950 |
| 14 | מושב | מבקיעים | 1949 |
| 15 | מושב | משען | 1950 |
| 16 | יישוב קהילתי | ניצן | 1949 |
| 17 | יישוב קהילתי | ניצן ב' | 2007 |
| 18 | קיבוץ | ניצנים | 1943 |
| 19 | מושב | ניר ישראל | 1949 |
| 20 | מושב | נתיב העשרה | 1982 |
| 21 | מושב | תלמי יפה | 1950 |
ראשי המועצה

אברהם בר מנחם מגברעם (1950–1956)
ניסן רזניק מניצנים (1956–1959)
יהודה רוטשילד מגברעם (1959–1991)
שמעון כהן מברכיה (1991–2007)
יאיר פרג'ון מניצן הישנה (2007–2018)
איתמר רביבו מבאר גנים (2018–)
הערות שוליים

↑  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
1 2 3 4 5  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
| דגל ישראל מועצות אזוריות בישראל |
| --- | --- | --- |
| מחוז הצפון | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף •  מרום הגליל • משגב • עמק הירדן • עמק המעיינות • עמק יזרעאל |  |
| מחוז חיפה | אלונה • זבולון • חוף הכרמל • מנשה |  |
| מחוז המרכז | ברנר • גדרות • גזר • גן רווה • דרום השרון • חבל יבנה • חבל מודיעין • חוף השרון • לב השרון • נחל שורק • עמק חפר • שדות דן |  |
| מחוז ירושלים | מטה יהודה |  |
| מחוז הדרום | אל קסום • אשכול • באר טוביה • בני שמעון • הערבה התיכונה • חבל אילות • חוף אשקלון • יואב • לכיש • מרחבים • נווה מדבר • רמת הנגב • שדות נגב • שער הנגב • שפיר • תמר |  |
| אזור יהודה והשומרון | גוש עציון • הר חברון • מגילות ים המלח • מטה בנימין • ערבות הירדן • שומרון |  |
| דגל ישראל מחוז הדרום |
| --- | --- | --- |
| נפות | נפת אשקלון • נפת באר שבע | מפת מחוז הדרום |
| ערים | אופקים • אילת • אשדוד • אשקלון • באר שבע • דימונה • נתיבות • ערד • קריית גת • קריית מלאכי • רהט • שדרות | מפת מחוז הדרום |
| מועצות מקומיות | חורה • ירוחם • כסייפה • להבים • לקייה • מיתר • מצפה רמון • עומר • ערערה בנגב • שגב שלום • תל שבע | מפת מחוז הדרום |
| מועצות אזוריות | אל קסום • אשכול • באר טוביה • בני שמעון • הערבה התיכונה • חבל אילות • חוף אשקלון • יואב • לכיש • מרחבים • נווה מדבר • רמת הנגב • שדות נגב • שער הנגב • שפיר • תמר | מפת מחוז הדרום |
| מועצה מקומית תעשייתית | נאות חובב | מפת מחוז הדרום |
| מועצות אזוריות שבוטלו | אבו בסמה | מפת מחוז הדרום |
| יישובים לשעבר | כרמון • נוה יאיר • אשלים | מפת מחוז הדרום |
| יישובים עתידיים | דניאל • דרור • נווה תמרים • כסיף • עבדה • מעלה אהרן • שפיר | מפת מחוז הדרום |
| --- | --- |
בקרת זהויות :  NLI: 987007415786305171  VIAF: 882153239455129450002   WorldCat (עם VIAF): 882153239455129450002
רחוב לאונרד 56

| --- | --- |

 מידע כללי
 סוג:  גורד שחקים 
 כתובת:  טרייבקה 
 מיקום:  מנהטן 
 מדינה:  ארצות הברית 
 הקמה ובנייה
 תקופת הבנייה:  ?–2016
 תאריך פתיחה רשמי:  2016 
 חומרי בנייה:  זכוכית 
 אדריכל:  הרצוג ודה מרון גולדשטיין, היל ווסט אדריכלים
 סגנון אדריכלי:  היי-טק
 מידות
 גובה:  250.2 מ' 
 שטח:  46,452 מ"ר 
 קומות:  57 
 
 קואורדינטות:  40°43′04″N 74°00′23″W﻿ / ﻿40.71767°N 74.00637°W﻿ / 40.71767; -74.00637
 www.56leonardtribeca.com
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזירחוב לאונרד 56(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזירחוב לאונרד 56(למפת מנהטן רגילה) רחוב לאונרד 56(למפת מנהטן מוגדלת) רחוב לאונרד 56
 
רחוב לאונרד 56 (באנגלית: 56 Leonard Street; ידוע בכינוי בניין ג'נגה או מגדל ג'נגה) הוא מגדל בגובה 250 מטרים, בן 57 קומות ברחוב לאונרד בשכונת טרייבקה שבמנהטן, בניו יורק. הבניין תוכנן על ידי משרד האדריכלים השווייצרי הרצוג ודה מרון, שמתאר את הבניין כ"בתים מוערמים בשמים". זהו המבנה הגבוה ביותר בטרייבקה.
בבניין יש 145 מגורים משותפים במחיר בין 3.5 מיליון ל-50 מיליון דולר. גודל המגורים נע בין 132 ל-595 מטר מרובע וכוללים שניים עד חמישה חדרי שינה כולם עם חללים חיצוניים פרטיים.
נכון למאי 2013, 70% מהבניין נמכרו. לפי יזם הבניין איזק סנבחאר, הבניין נמכר ב-92% תוך שבעה חודשים. ביוני 2013, נמכר פנטהאוז ב-56 Leonard תמורת 47 מיליון דולר, מה שהפך אותו לנכס המגורים היקר ביותר שנמכר אי פעם במנהטן מחוץ לאזור מרכז מנהטן. הבניין הושלם ונפתח למגורים בשנת 2017.
היסטוריה

היזם איזק סנבחאר מחברת Alexico Group רכש את הקרקע ואת זכויות האוויר של מיקום המגדל בשנת 2007 מבית הספר למשפטים באוניברסיטת ניו יורק תמורת 150 מיליון דולר. הבנייה החלה באותה שנה. עבודות היסוד במגדל זה החלו בשנת 2008, אך קפאו לפני סוף השנה כאשר הפרויקט הוקפא. לאחר כמעט ארבע שנים, חודשה הבנייה באוקטובר 2012.